**2. Javni poziv za uključenje u program poduzetničke podrške**

**BiHUB**

JU „Agencija za kulturno-povijesnu i prirodnu baštinu i razvoj turističkih potencijala grada Jajca“ sa partnerima ponovno poziva sve inovativne i poduzetnički orijentirane osobe, kao i postojeće mlade firme da prijave svoje poslovne ideje za mjesto u poslovnom inkubatoru.

O BiHUB projektu:

JU „Agencija za kulturno-povijesnu i prirodnu baštinu i razvoj turističkih potencijala grada Jajca“ sa slovenskom nevladinom organizacijom PiNA ([www.pina.si](http://www.pina.si)) i uz financijsku potporu Programa međunarodne saradnje Slovenije, Ministarstva vanjskih poslova Republike Slovenije implementira program BiHUB – podrška ženskom i društveno odgovornom poduzetništvu ([www.bihhub.org](http://www.bihhub.org)).

BiHUB doprinosi rješavanju problema ekonomske nejednakosti žena promicanjem ženskog i društveno odgovornog poduzetništva te osiguravanjem uključenosti žena u procese donošenja odluka.

Projektom želimo osnažiti žene za ulazak u poduzetničke vode i na tržište rada, promicati žensko i društveno odgovorno poduzetništvo, poduprijeti razvoj poduzetničkih ideja i startupova, uključiti više žena u procese donošenja odluka, doprinijeti sistemskim rješenjima vezanim za žensko poduzetništvo i ulazak žena na tržište rada.

Partneri projekta su: Kulturno izobraževalno društvo PiNA, Centar za edukaciju mladih Travnik, JU „Agencija za kulturnu-povijesnu i prirodnu baštinu i razvoj turističkih potencijala grada Jajca“, Zaklada Linnovate i Narodno sveučilište Livno.

**Program podrške**

Za kandidatkinje i kandidate koji imaju dobar temeljni koncept poslovne ideje, inovativne i održive ideje te žele nastaviti razvoj svoje ideje predviđa se **besplatna podrška u edukacijskom programu** za poboljšanje i realizaciju poslovne ideje koja uključuje usluge podrške na **maksimalan period od tri mjeseca od objave 2. poziva.**

Proces edukacije je podijeljen na dva segmenta a biti će usmjereni na poduzetnice i poduzetnike u početnoj fazi njihovog poduzetničkog puta, od izrade ideje do pripreme poduzetničkog plana.

Obrazovanje podrazumijeva tematske cjeline strateškog planiranja, upoznavanje sa pravnim okvirom, razvoj ideje, inoviranje, osnove marketinga i dr.

Obrazovanje nije namijenjeno (samo) stjecanju dodatnih znanja i informacija, već otkrivanju onih talenata i vještina koje poduzetnice i poduzetnici imaju i načinu na koji ih mogu primijeniti u praksi na svom poduzetničkom putu. Koristit ćemo metode introspekcije i samorefleksije, grupni rad, umjetničke pristupe i osnove projektnog rada.

Nakon obavljenog programa edukacije i mentorstva Komisija za procjenu poslovnih ideja će odabrati **pet najboljih ideja**, koje će biti uključene u daljnji program potpore, koja obuhvata individualno savjetovanje, mentorstvo i coaching, podršku za promociju poslovnih ideja/poduzeća, događaje umrežavanja, financijsku podršku ili sufinanciranje od 2.500 EUR. Potpora bit će pružena **u trajanju od jedne godine** sa mogućnošću produženja.

Usluge:

* **Edukacija**

Predavanja uživo i online, studijski krugovi, bootcamp, radionice i treninzi iz različitih područja poduzetništva, za razvoj poduzetničkih ideja i pokretanje biznisa.

* **Mentorstvo**

Individualno mentoriranje i coaching sa iskusnim mentorima koji će (buduće) poduzetnice i poduzetnike redovno pratiti i podržavati u vlastitom poduzetničkom razvoju.

* **Savjetovanje i informiranje**

Individualno savjetovanje i redovito pružanje informacija iz različitih područja poduzetništva, za poslovanje biznisa, pribavljanje financijskih sredstava i poticaja, o prilikama, novitetima itd.

* **Umrežavanje**

Događaji i aktivnosti usmjereni na upoznavanje, razmjenu iskustava, zaključivanju partnerstava i upoznavanju dobrih praksi iz svijeta poduzetništva.

* **Promocija**

Dobre priče poduzetnica i poduzetnika, promovirane na društvenim mrežama, web stranici, u medijima i na raznim događajima.

* **Financijska podrška**

Pružanje financijske podrške ili sufinanciranje za provedbu odabranih poslovnih ideja i pokretanje biznisa u visini 2.500 EUR.

## Tko se može prijaviti?

* Pojedinke i pojedinci starije i stariji od 18 godina s područja **općine Jajce, općine Dobretići i opštine Jezero** koje imaju inovativne ideje bazirane na znanju i žele pokrenuti vlastiti biznis,
* Timovi koje vode žene, ali ne isključivo, i koji imaju inovativne ideje bazirane na znanju i žele pokrenuti vlastiti biznis,
* Startup ili mlada poduzeća, obrti ili obiteljska gospodarstva koja vode žene, ali ne isključivo, i koja se nalaze u početnoj fazi poslovanja (do 3 godine starosti na dan objave ovog javnog poziva),
* Poduzeća, obrti ili obiteljska gospodarstva koja žele uspostaviti spin-off poduzeće u svrhu širenja poslovnih odnosa i aktivnog učešća u razmjeni tehnologija, iskustva i znanja i koje vode žene, ali ne isključivo,
* Poduzeća, obrti ili obiteljska gospodarstva koja vode žene, ali ne isključivo, i koja žele razviti i/ili lansirati nove produkte/usluge i/ili proširiti djelatnost poduzeća,
* Polaznici programa/predinkubatorske faze i korisnici inkubatorskih usluga programa/inkubatora Biznis centra Jajce.
* **Kandidati koji su se prijavili na 1. javni poziv nisu obavezni da se posebno prijavljuju na 2. javni poziv.**

**Tko se ne može prijaviti?**

* Članovi Komisije za procjenu poslovnih ideja,
* Osobe s kriminalnim dosjeom,
* Političke stranke,
* Javna poduzeća i javne institucije,
* Poduzeća u stečaju.

**Kakve ideje trebaju biti?**

* Inovativne,
* Društveno odgovorne,
* Bazirane na znanju,
* Realne,
* Održive,
* Imaju potencijal rasta i stvaranja novih radnih mjesta,
* Tržišno orijentirane s potencijalom internacionalizacije,
* Ekonomski i financijski nezavisne,
* Rezultiraju u osnivanje privrednog subjekta (ako već ne postoji).

**Proces odabira poslovnih ideja**

***1. korak: Podnošenje aplikacijskog obrasca za 2 poziv***

Javni poziv je otvoren **od 19. do 29. marta/ožujka 2021. godine**.

U ovom koraku kandidatkinja i kandidat mora ispuniti prijavni obrazac i priložiti svu traženu dokumentaciju (vidi „Potrebni dokumenti za prijavu“).

Ako imate više ideja, svi predani zahtjevi bit će uzeti u razmatranje, ali moraju biti dostavljeni odvojeno.

***2. korak: Preliminarna procjena poslovnih ideja***

Komisija za procjenu poslovnih ideja će procijeniti sve prijave u roku od sedam dana od roka za podnošenje prijave. Procjenjivati će se potpunost prijave, popratnih dokumenata i priroda poslovne ideje.

Komisija može odlučiti pozvati kandidatkinje i kandidate da predstave podnesene ideje.

***3. korak: Poboljšanje poslovne ideje – edukacijski i mentorski program***

Ako aplikacija zadovolji kriterije preliminarne evaluacije dobit ćete priliku da unaprijedite svoju ideju uz profesionalnu pomoć trenera i mentora i kroz edukativne aktivnosti BiHUB programa podrške. Usluge podrške mogu se koristiti na maksimalan period od tri mjeseca od objave 2. poziva.

***4. korak: Konačna procjena poslovne ideje***

Nakon završenog edukacijskog programa, mentorstva i individualnog savjetovanja kandidatkinje i kandidati bit će pozvani na finalnu prezentaciju. Cilj prezentacije je upoznati članove Komisije za procjenu poslovnih ideja s idejom, Vašim osobinama kao poduzetnice i poduzetnika, kompetencijama i očekivanjima vezanim za realizaciju poslovne ideje.

Nakon svih navedenih koraka, Komisija za procjenu poslovnih ideja će donijeti konačnu odluku koje kandidatkinje i kandidati će nastaviti rad u BiHUB programu i primiti financijsku podršku. Konačna odluka će se odnositi na evaluaciju poslovne ideje, ali će se također uzeti u razmatranje i mišljenje mentora i trenera.

**Prijava i potrebne informacije**

Aplikacija mora biti podnesena na jednom od službenih jezika BiH:

* putem e-maila (potpisan scan i word dokument) na [**agencija-jajce@tel.net.ba**](mailto:agencija-jajce@tel.net.ba) i[**mirna.buic@pina.si**](mailto:mirna.buic@pina.si) ***ili***
* preporučeno poštom s naznakom ***Prijava na javni poziv BiHUB******ili***
* dostaviti na ruke (od ponedjeljka do petka, od 08:00 do 16:00 sati) direktno u **JU „Agencija za kulturno-povijesnu i prirodnu baštinu i razvoj turističkih potencijala grada Jajca“,** na adresu: Ul. Sv. Luke 15, Jajce.

**Rok za podnošenje prijave**

Rok za podnošenje aplikacije je **29. mart/veljača 2021. godine**. Ako budete aplikaciju podnosili poštom ili dostavili na ruke, obratite pažnju na radne dane.

**Potrebna dokumentacija**

Aplikacija će se smatrati kao potpuna, ako nam dostavite sljedeće dokumente:

* Popunjen prijavni obrazac,
* CV kandidatkinja/kandidata i članica/članova tima,
* Vlastita izjava da se ne vodi krivični postupak i da kandidat nije kažnjavan,
* Potvrda registracije poduzeća (ukoliko postoji),
* Članci, publikacije ili bilo koje relevantne informacije koje bi mogle pomoći u evaluaciji ideje.

Svi dostavljeni dokumenti su povjerljivi i biti će korišteni samo u svrhu evaluacije ideje.

Ukoliko trebate dodatne informacije kontaktirajte nas na:

**KULTURNO IZOBRAŽEVALNO DRUŠTVO PiNA**

Gortanov trg 15

6000 Koper , Slovenija

E-mail: [mirna.buic@pina.si](mailto:mirna.buic@pina.si)

Tel.: +386 5 6300 320

web: [www.bihhub.org](http://www.bihhub.org), [www.pina.si](http://www.pina.si)

ili

**JU „Agencija za kulturno-povijesnu i prirodnu baštinu i razvoj turističkih potencijala grada Jajca“**

Ul. Sv. Luke 15,

70101 Jajce, Bosna i Hercegovina

Email: [info@agencija-jajce.ba](mailto:info@agencija-jajce.ba) ili [agencija-jajce@tel.net.ba](mailto:agencija-jajce@tel.net.ba)

Tel.: +387 (0) 30 658 268

web: www.agencija-jajce.ba